2021年香港選舉委員會界別分組選舉

2021年香港選舉委員會界別分組選舉會喺2021年9月19號投票，係香港實行香港國家安全法之後嘅第一次選舉委員會選舉。選出嚟嘅委員可以喺2021年嘅立法會選舉選出40席議員同埋喺2022年嘅特首選舉入面投票。

背景 
2021年，中共為咗喺香港實行所謂「愛國者治港」，兜過香港本地嘅政改程序，更加不惜推翻自己頒佈嘅831決定，大幅改動選舉制度。

選舉委員會組成 
選舉委員會有1500個席位，當中機構提名嘅席位有156席、當然委員362席，重有選舉選出982席。

港區人大同政協喺第五界別有190個當然席位，佢哋如果參選其他界別，都會成為當然委員，變相自動當選。以金融服務界為例，呢屆有18人參選爭17席，由於身為全國政協嘅朱李月華已經預先喺呢個界別登記咗，會扣起1席選舉產生嘅席位，所以其餘17人就要爭剩低嘅16席。

第一界別 
除咗中企協因為升咗級變成商界而加咗1席，其他原有界別都減1席，另外新增咗中小企業界。第一界別依家係唯一全部由選舉產生嘅界別。

第二界別 
第二界別有好大嘅改動，加入咗唔少當然委員同由團體提名嘅席位，選舉產生嘅席位就減到一半都冇，另外有啲界別合併咗，或者由第三界別搬過嚟，有組別甚至被改動到面目全非，例如資訊科技界。一系列嘅改動被認為係針對住民主派票倉而嚟，務求將民主派可以攞到嘅席位縮到最少。

第三界別 
第三界別新增咗同鄉社團同基層社團兩個組別，同鄉會同街坊會都係親中勢力嘅大本營，新加呢兩個界別被指係增加中共對特首人選嘅控制。

第四界別 
第四界別主要改動係將原本屬於民選嘅區議會席位畀咗由政府委任嘅分區會、滅罪會同防火會，改動嘅主要原因被指係泛民主派喺2019年嘅第6屆香港區議會選舉大勝，意味著原先選委會入面嘅118席區議員席位會畀泛民主派攞嗮，到時泛民主派嘅選委會嘅影響力就會大增。而家陣嘅分區會、滅罪會同防火會代表全部由政府委任，成員大多數係親中派，令政府對選委政治立場嘅可控度大增。

第五界別

委員名單同結果 

呢度只係會顯示要選舉的功能界別，詳細嘅名單會喺呢度睇到。

第一界別

保險界 

代表抽籤抽贏

商界

金融服務界

第二界別

中醫界 
16人爭15席，中醫界嘅協調出嚟嘅「岐黃聚賢」名單贏咗14席。

教育界 
原先應選14席，但人大黃均瑜以當然委員身份佔咗1席。最後由14人爭13席，當中親中派13人嘅「教育專業聯盟」全數當選。

法律界 
由湯家驊等人組成嘅親中派15人名單全數當選。

醫學及衞生服務界

建築、測量、都市規劃及園境界

社會福利界 
社福界係今屆選委競爭最大嘅界別，有23人爭12席，競爭相當「激烈」，最後親中派嘅「社福Team動力」攞到7席；另外一張7人名單包括舊時入過泛民主派名單嘅陳麗雲同周賢明，佢哋就全部鎩羽而歸。

科技創新界

第三界別

勞工界 
有72人爭60席，工聯會派出50人；勞聯派出16人。最後工聯會有46人當選，勞聯就有12人當選，剩低2席由公務員工會瓜分。

第四界別

港九分區委員會、地區撲滅罪行委員會及地區防火委員會委員的代表 
喺提名期前最後一日，有兩個人報名參選，形成競爭，之後78個候選人分成三張名單，分別係「香港島候選人聯隊」、九龍東嘅「地區啟航團隊」同九龍西嘅「地區力量聯隊」，三張名單冇競爭關係，純粹以地區劃分：

新界分區委員會、地區撲滅罪行委員會及地區防火委員會委員的代表

總結
1500席選委入面，有1448席選得出，得1個人屬於中間派，其餘絕大多數都係親中陣營。

政黨方面，民建聯宣佈自己攞到150幾席，大約佔整體選委嘅10%左右；工聯會攞到76席；經民聯有至少40席；新民黨攞到21席，佢亦係唯一一個公佈自己選委名單嘅政黨；自由黨至少15席；勞聯約莫10幾席。

後續事件

點新聞民調造假 
喺選舉之後，大公文匯傳媒集團旗下嘅點新聞進行網上民調，問及公眾對選舉嘅睇法，又聲稱超過95%網民正面評價呢次選舉。但係選項入面除咗一個『其他』之外，其他選項都係正面評價嘅選項，結果被香港民意研究所嘅鍾劍華教授喺社交媒體質疑。鍾劍華又話，香港民意研究所絕對唔會做啲咁嘅民調。

2021年選舉委員會界別分組選舉官方網站
香港01－選委會選舉2021專頁

香港2021年
香港選舉委員會界別分組選舉